Jätkame "Renessansi" saates teemal "Seks ja kogudus".
Täna räägime sugudest ja nende erinevatest vajadustest.
Meele uuendamine
Läbimurre
Uussünd
Muutus
Kultuurimuutus
Arusaamine
Loovus
RENESSANSS
Selles vestluses osaleb kaks kutti.
Jarno on olnud abielus...?
Paarikümneselt, 6 aastat.
Mina olen olnud abielus üle 40 aasta.
Meil puudub naiselik vaatenurk,
kuid ärge laske end sellest häirida.
Meil puudub ka vallaliste vaatenurk, kuna oleme üsna pikalt olnud abielus.
Kuid me püüame siiski minna sügavuti,
sest need küsimused pole kerged ei meile ega teile.
Aga kuna need on rasked küsimused,
peame olema avatud, ausad ja suutma neist rääkida
iseendaga, sõpradega ja nendega, kes meid julgustavad.
Seksuaalsus teema on väga tähtis.
See on üks olulisemaid asju me elus, või mis sa arvad?
No nii see on, et meid on loodud meheks ja naiseks.
Me oleme füüsiliselt erinevad, aga ka vaimselt erinevad,
sest me mõtleme erinevalt, meil on erinevad vajadused ja tunded,
mis lõpuks küll kõik saavad üheks.
Mille poolest sinu kogemuse põhjal mees ja naine erinevad?
Lähtudes vajadustest:
siis naise üks suurimaid vajadusi on olla aktsepteeritud,
tunda hellust ja lähedust.
Mehed kalduvad jälle täiesti teise äärmusse,
omades seksi kui midagi, mis neid käima tõmbab.
See on meile kõige tähtsam.
See on see, mille kaudu me kogeme oma väärtust ja vajalikkust.
Sealt edasi on toit ja igasugu muud tühja-tähja,
võrreldes sellega, et naiste puhul on vajadused rohkem sügavamad.
Kuidas siis abielu toimib,
kui need erinevused on nii suured,
et mehe esmavajadus on seks, naisel aga midagi muud.
Kas me üldse teame, mis on naise jaoks kõige tähtsam?
Lisaks helluse kogemisele.
On äkki veel midagi, mis on naisele seksist tähtsam?
Seksist tähtsamad on kindlasti paljud asjad.
Kuna me elame patuses maailmas,
kus on palju väärastunud asju, ka seksuaalsuses,
siis võib öelda, et naine on alistatud seisuses.
Mees on alistaja ja sellest tuleb pahupidi asi.
Kuid kas mitte Piibel ise ei ütle, et naine austagu oma meest.
Aga mida mees peab tegema?
No seal ongi mündi teine pool, et mees peab ka austama naist.
Toetama teda ja rääkima naisele häid sõnu,
ning tegema talle head, mis on meestele ehk isegi kergem.
Meestele on kergem teha teatud asju, kui et ääkida neist asjadest.
Tuua lilli või rõõmustada naist mingil muul moel.
Kui ma Pauluse mõttest õigesti aru saan,
siis ta räägib sellest,
et naine peab alluma mehele
ja mees peab armastama naist.
Kuidas sinu arust mehele allumine ja naise armastamine käib?
Tänapäeval on see väljakutse,
kuna elame nii mina-keskses maailmas.
Kõik keerleb mina ümber.
Minu vajadused, minu hobid,
minu karjäär, minu see ja teine.
Kui kaks sellisel moel mõtlevat kokku saavad
ja neist peaks saama üks,
siis kuidas see saaks küll toimida, kui mõeldakse vaid iseendast?
Nii et kohe alguses tekib probleem.
Eelmistes saadetes oleme rääkinud sellest,
et Jumala Sõnaga ei saa teha kompromissi.
Olles aga abielus, kus meil on suhe, peab just tegema kompromisse,
kui tahad, et see toimiks.
Aga allumine?
Kas ka meie peaksime oma naisele alluma,
või piisab vaid sellest, et me armastame neid?
See tuleb austuse kaudu.
Sa võid alluda ka naisele, olles perekonna pea.
See oleneb olukorrast.
Kui suhe toimib, siis seal on mõlema tugevused.
Siis suudab mees alluda naisele, kui naisel on mingi tugev külg
ja kui mees tahab seda ülendada.
Näiteks kui naine saab hästi rahadega hakkama,
siis mees võib anda talle selle võimu rahaasjade üle ja see võib toimida.
Ehk siis paarisuhtes pole allumine ja armastus vastandid,
vaid allumises on armastust ja armastuses allumist.
Kui ma armastan oma naist, siis annan a teatud asjades järele.
Isegi paljus tuleb järele anda, et säiliks rahu.
See ongi see kompromisside tegemine.
Kompromiss ei tähenda seda, et annad kõiges järele;
et mees annab kõiges järele, või et naine teeb seda.
Selles osas peab peres leidma tasakaalu.
Selleks, et pere toimiks maksimaalselt hästi,
et see oleks terve, et seal oleks rõõm,
et isegi kurbuse keskel oleks vabadus ja turvalisus.
Aga ausus ja läbipaistvus abielus?
Et kui mingi asi käib mul abikaasa puhul närvidele,
siis kui ausalt ma võin öelda, et asi on mäda
ja see ei mõju me suhtele hästi?
Või kui ma tahan rohkem seksi
kui see, mida abikaasa suudab või tahab pakkuda.
Kui avalikult me võime sellest rääkida?
Avatud peab olema, aga samas ka tark,
sest sõnad teevad rohkem haiget kui miski muu.
Eriti naiste puhul, kes on rohkem sõnalised kui mehed.
Selline asi ka veel,
et arvatakse, et mehed teevad naistele sõnadega haiget,
aga asjal on ka teine külg.
Kui naised on omavahel tülis,
siis võib seal olla suur sõnasõda.
Kui poiste puhul võib tüli minna füüsiliseks kakluseks,
siis naised teevad teistele sõnadega haiget.
Selline käitumine tuleb ka abiellu kaasa
ja naine kasutab mehe vastu sõnu.
Ja isegi, et mõni võib mõelda endast kui macho-mehest,
siis need sõnad teevad ikkagi haiget nii mulle kui ükskõik kellele.
Eriti, kui need tulevad su abikaasalt.
Mind ei huvita igakord see, mida maailm minust arvab,
aga kui abikaasa solvab ja ütleb, et ei taha sind,
siis sellest tuleb tohutu tõrjutuse tunne.
See on ohtlik.
Kui palju mõjutab tõrjutus mehe seksuaalsust?
Sellel võivad olla tõesti suured tagajärjed.
Siit võime minna seksist hoidumise juurde abielus.
See on väga ohtlik.
Ükskõik, kellelt see alguse saab -
ka mees võib eemale hoida ega rahulda naist nagu ta peaks.
Kuid mis tunne sul mehena on, kui naine hoidub seksist sinuga?
Sa tunned, et oled teinud kõik, mida tegema pead.
Oled hoolitsenud naise eest, rääkinud talle häid sõnu,
aga naine ikkagi väldib seda.
Iga tõrjumisega tekib hüljatuse tunne.
See on hoiatus kõigile naistele,
kuigi ka meestele, kui see teistpidi keerata.
See on ohtlik, kuna tekib hüljatuse tunne
ja siis sa hakkad endale mujalt lohutajat otsima.
Kui sind seksuaalselt tõrjutakse,
hakkad sa otsima rahuldust oma vajadusele.
Kõige kergem on eneserahuldamine.
Kui rahuldust ei tule, proovid pornot.
Siit algab ohtlik tee,
kuna sa hakkad allutama neid naisi seal ekraanil
ja see võib kergesti imbuda ka su oma suhtesse.
Kui said sealt rahulduse,
siis sealt tuleb ohtlik allutamise mentaliteet.
"Sa oled minu vastu nii kaua eksinud,
mistõttu nüüd sa alles hakkad tundma, mida tähendab tõeline alistumine!"
See on ohtlik.
Kui pornost ei piisa
ja seksi vältimine jätkub, või seksuaalelu on ebaregulaarne,
siis mees kogeb hülgamist.
Ja siis hakatakse oma meeltes üha enam valmistuma selleks,
et sa oled valmis oma naist petma.
Sealt pole enam pikk tee päris petmiseni.
Siis on ka abielu täiesti purunenud.
Usun, et see on valdavam probleem, kui me julgeme arvatagi.
Küsimus pole vaid selles,
et sõnade tõttu välditakse seksi,
vaid ka väsimuse, haiguse ja muu pärast.
Kuid hülgamist kogeb see, kes ei saa piisavalt seksi.
Nii ongi ehk abiks kõige enam see,
kui abielus julgetakse sellest avalikult rääkida,
öeldes: "Mul on vajadus, mis on paar nädalat rahuldamata.
Võtame selles osas midagi ette
ja püüame ka leida, milles viga on?"
Šokolaad ja lillekimp ei pruugi alati aidata.
Kingitustega ei saa osta seksi, ma ei usu sellesse.
Kas me oleme selleks piisavalt avatud ja ausad?
See on enesele suremise koht,
oma mugavustsoonist lahkumine.
Samas see polegi nii lihtne panna teist poolt mõistma,
et sa tõesti vajadki seksi, et elus hakkama saada.
Nagu varem rääkisime,
see on nii tähtis, ka sõja ajal.
Meeste jaoks isegi ka kurbuse keskel,
kus kui näiteks mõni lähedane sureb,
siis seksi kaudu me kogeme tohutut lohutust.
See on naiste jaoks täiesti teine maailm,
kes vajavad eelkõige hellust ja lähedust
ning võib-olla lihtsalt mehe embuses olemist.
Ma ei tea, kas ma julgen väita kui mees mehele,
et mehed vajavad seksi rohkem kui naised?
Või on see vaid mingi tunne?
Seda ja teist, sest kui me seksuaalelu oleks terve,
austamine ja üksteise vajaduste eest hoolitsemine on korras,
siis tullakse lähemale.
Praegu näib, et naine vajab vähe, mees väga palju.
Aga Jumal on loonud nii,
et me paljuneme, aga ka naudime teineteist,
et suhe võiks olla sügavam.
Ma usun, et kui austus, teod ja sõnad on samal tasemel,
siis seksi on piisavalt ja mõlemad saavad seda nautida,
mõlemad kogevad suurt ühtsust, suurt omaksvõtmist ja armastust.
Nii sügavalt, et vaenlase kurjad nooled ja plaanid kukuvad läbi.
Tahan vaatajatele öelda,
et me ei jõua kõikidele küsimustele vastata.
Mitmed küsimused jäävad õhku.
Vestluse puhul on oluline see, et oleks tore vestelda.
Kui miski jääb õhku, siis jääb.
Küsimusi aga ei saa peita.
Meestel ja naistel on nii erinevad kui ka ühised probleemid.
Tähtis on see, et oleks koht ja vabadust neist asjadest rääkida.
Üks teema on veel: vallalised.
Kogudused on täis üksikuid poissmehi ja vallalisi naisi.
Bioloogiline kell tiksub, naistel ehk isegi rohkem.
Pole lootustki abielluda.
Seksi järele on vajadus, aga seda ei tohi teha,
kuna koguduses ei ole vastuvõetav abieluväline seks.
Kas meil on vastuseid?
Otseseid vastuseid alati mitte,
aga selleski asjas pöörduksin ma Jumala poole.
Piibel ütleb: "Otsige esiti minu õigsust,
siis seda kõike antakse teile pealegi!"
See on minu nõuanne:
otsi Jumalat ja kõik muu tuleb omal ajal.
Pole olemas lootusetuid ja võimatuid juhtumeid,
et keegi ei leia abikaasat, ükskõik kui kaua see ka aega võtaks.
Aga võib juhtuda, et muutume liiga "mõrsja-keskseks".
Muudame probleemi vaimseks -
räägime Jeesusest kui vaimsest mõrsjast,
unustades enda probleemi.
See jääb meie alateadvusse.
Eesmärgiks ei ole probleemi kõrvalejätmine.
Mõnele on see ju probleem,
aga Jumal annab väe sellega toime tulla,
Jumal andis mulle väe vältida seksi teatud eluetapil,
kuigi olen teinud nooruses vigu, mis lõid teatud valesid malle.
Kuid Jumal on vägev ja sai mind ka selles osas aidata.
Ma usun, et Jumal on vastus kõikidele küsimustele,
kui meil inimlikult need vastused puuduvad.
Hea on teada, et Jumala ees saame olla ausad.
Tema ees ei pea mängida, et küll ma saan hakkama,
kui tegelikult ei saa.
Jumal ootab meilt läbipaistvust, avatust.
Kapist väljatulek - Tema ees saame seda teha.
Ma usun, et see on üks võti,
kui keegi maadleb nende probleemidega,
nt pornoga või kui pole seksuaalvahekorda -
see võti on, et sa tuled selle probleemiga lagedale.
Nagu me enne rääkisime,
kui pimedus tuleb valguse kätte, hakkab valgus seda mõjutama.
Jumal saab mõjutada ja asi laheneb.
Inimene peab olema aktiivne.
Kodust sohvalt sind kaasaks ei võeta.
Silmad lahti, ole ärkvel.
Seksijutud lõppevad siin.
Järgmisel nädalal on uus teema.
Soovides toetada TV7 tööd, võite helistada 900 1777 (7 eur) Aitäh!
Meie sõnum on,
et laske armastusel olla esikohal
oma suhetes abikaasa vastu, iseenda vastu ja ka Jumala vastu.
Armastusega on seotud ka usaldus abikaasa ja sõprade vastu,
aga kõige rohkem Jumala vastu,
kellega saame olla ausad ka raskete küsimuste korral.
Meil pole kõiki vastuseid, kuid me tahtsime arendada teemat,
et saaksime vabamalt sellest koguduses ja teistega rääkida.
Nägemist!
Tõlge: Külli Kuusk